Lav et referat af nedenstående tekst:

Tekst:
- Den ny lov om hævede afgifter på spil vil tage livet af os, siger Ole Nielsen, bestyrelsesformand for Samvirkende Idræts Foreninger Aalborg. Når loven træder i kraft til nytår vil afgiften for spilleindtægter stige 40 procent. For Sifa TV-Bingo, der sendes hver dag på tv-kanalen dk4, vil det i praksis betyde, at hele overskuddet er væk. - Det vil gå ud over 212 idrætsforeninger, fortæller Ole Nielsen, bestyrelsesformand for Sifa. Stramningen har ifølge Sifa TV-Bingo til formål at reducere forbruget af spil og mindske problemer med ludomani. - Vi er de eneste i Danmark, der sender bingo via tv, og vi er fejlagtigt kategoriseret som formidler af væddemål og online kasinospil, siger Ole Nielsen. - Skatteministeriet har ganske enkelt ikke en kategori til sådan nogle som os, og derfor mener vi, at det er en fejl, at vi også rammes af denne ekstra afgiftsforhøjelse, siger han. Sifa mener ikke, at de 25 kroner, som en plade koster, har sat mange ludomaner i verden i de 35 år tv-seere har kunne spille TV-Bingo hos Sifa. - Hvad bliver det næste,  er det bankocentre?,  spørger Ole Nielsen. Ifølge Sifa vil den øgede afgift fjerne hele tv-programmets overskud. - Vi har igennem 35 år sendt vores overskud direkte videre til idrætsforeningerne, som nu mere end nogensinde lider økonomisk. Det slutter altså, hvis ikke politikerne kan tales til fornuft, siger Peter Skram, vært og kontorchef for Sifa TV-Bingo i en pressemeddelelse. Desuden påpeger han, at det er "dagens højdepunkt" for mange ældre og sårbare tv-seere, som lige nu er mere socialt isolerede end før.

Referat:
Bestyrelsesformanden for Sifa mener, at programmet fejlagtigt er blevet placeret i samme kategori som online kasinoer.